Bítíé bī ḿbyā hḿ bɔ́n bə́ Ísraɛ̂l bə́ kələ bátə̄bə éyɔŋ bə́ ngákwí á ńnam Égîptɛn á édzōē Mósɛs bân Áron. 2Mósɛs ǎ kadəgə til é vóm ósə̄ bátíe éyɔŋ bə́ tíege ábēndé Ńtondôbə. Ná ńgɔ̄ bə́ ngáwulu, á bítíé bə́ tíege: 3Bə́ ngátíē á Ramsɛs á ngɔn osú. Ngɔn osú é tɔá mə̄lú áwômo ai mə́tán, á kídí léndē Páska, ńdɔ̄ hḿ bɔ́n bə́ Ísraɛ̂l bə́ ngátíē á ngul á yób, á mís mə́ ńnam Égîptɛn ósə. 4Egîptɛn bə́ dzəbə éḿbābá yā Ńtondôbə a ngábími, miǹtól mísə; Ǹtondôbə a ngálə́dē sósōó ai bəzambá bábá. 5Á tíē bɔ́n bə́ Ísraɛ̂l bə́ ngátíē á Ramsɛs, ńdɔ̄ bə́ ngákə lám mīńkán á Sukot. 6Á tíē bə́ ngátíē á Sukot, ńdɔ̄ bə́ ngákə lám míńkán á Etam á ńnyie ai ǹkód ńnam.